Market Timing P.M. – บล.กสิกรไทย
Market Timing (P.M.) Support : 1580, 1575 Resistance : …
26 ก.ค. 2560

Market Timing (P.M.)
Support : 1580, 1575 Resistance : 1585, 1590
SET แกว่งตัวระหว่าง 1581-1585 และปิดที่ระดับ 1583.74 จุด เพิ่มขึ้น 2.32 จุด หรือ +0.15% ด้วยมูลค่าซื้อขายช่วงเช้า 2.02 หมื่นล้านบาท
เช้านี้ SET ได้ยกตัวขึ้นต่อ หลังข้ามผ่านด่านแนวต้าน 1580 โดยเข้าทดสอบระดับแนวต้านที่บริเวณ 1585 ขณะที่ RSI ระดับชั่วโมงยกตัวเข้าสู่โซนสูง สะท้อนความเสี่ยงที่จะเผชิญแรงขาย ส่งผลให้คาดว่า ในช่วงบ่าย SET มีความเสี่ยงที่จะถดถอยตัวลงเข้าหาระดับแนวรองรับที่ 1580 และ 1575 ขณะที่ระดับแนวต้านยังคงอยู่ที่บริเวณเดิม 1585 และ 1590
หุ้นน่าสนใจ: CK ราคาแกว่งตัวสร้างฐานบริเวณแนวเส้นเชื่อม low to low ที่ 27.75 ก่อนยกตัวข้ามผ่านแนวเส้นกด ขณะที่ vol. ยังไม่หนาแน่นมากนัก คล้ายรอบก่อนหน้า ด้านสัญญาณของ MACD เริ่มยกตัวขึ้นเหนือ signal line มีสิทธิที่ราคาจะสามารถยกตัวขึ้นได้ แนะซื้อเก็งกำไร โดยมีเป้าหมายการทำกำไรที่บริเวณ 29.5 และ 30.5 ขณะที่ใช้การถดถอยหลุด 27.5 เป็น stop loss